किसान समागम का खास आकर्षण रहा दोपहर में मुख्यमंत्री नीतीश कुमार का करीब 1400 किसानों के साथ जमीन पर बैठकर खाना नीतीश ने कृषि विभाग को इसकी व्यवस्था करने का विशेष निर्देश दिया था। कहना गलत न होगा कि वे ‘समागम’ का सही अर्थ समझाने में सफल रहे। राज्य भर से आए किसानों पर इसका सकारात्मक असर तुरत देखने को मिला। नीतीश के इस कदम से उत्साहित जमुई के एक किसान ने कहा कि एक तरफ सरकारें किसानों पर गोलियां चलवा रही हैं और दूसरी ओर नीतीश किसानों के बीच बैठकर भोजन कर रहे हैं।